CELEX: 62012CN0137
Language: et
Date: 2012-03-14 00:00:00
Title: Kohtuasi C-137/12: 14. märtsil 2012 esitatud hagi — Euroopa Komisjon versus Euroopa Liidu Nõukogu

26.5.2012   
            
            
               ET
            
            
               Euroopa Liidu Teataja
            
            
               C 151/24
            
         14. märtsil 2012 esitatud hagi — Euroopa Komisjon versus Euroopa Liidu Nõukogu
   (Kohtuasi C-137/12)
   2012/C 151/37
   Kohtumenetluse keel: prantsuse
   
      Pooled
   
   
      Hageja: Euroopa Komisjon (esindajad: E. Cujo, I. Rogalski ja R. Vidal Puig)
   
      Kostja: Euroopa Liidu Nõukogu
   
      Hageja nõuded
   
   
               —
            
            
               tühistada nõukogu 29. novembri 2011. aasta otsus 2011/853/EL tingimusjuurdepääsul põhinevate või seda sisaldavate teenuste õiguskaitse Euroopa konventsiooni liidu nimel allkirjastamise kohta (1);
            
         
               —
            
            
               mõista kohtukulud välja Euroopa Liidu Nõukogult.
            
         
      Väited ja peamised argumendid
   
   Komisjon väidab esimeses väites, et ELTL artikkel 114 ei ole sobilik vaidlustatud otsuse õiguslik alus. Hageja sõnul peaks see otsus põhinema ELTL artikli 207 lõikel 4, mis lubab nõukogul sõlmida ELTL artikli 207 lõikes 1 määratletud ühist kaubanduspoliitikat käsitlevaid rahvusvahelisi lepinguid. Kõnealuse konventsiooniga ei soovita „parandada siseturu toimimist”, vaid selle peamine eesmärk on „lihtsustada” ja „parandada” tingimusjuurdepääsul põhinevate teenuste pakkumist liidu ja muude Euroopa riikide vahel. Sellel on vahetu ja kohene mõju tingimusjuurdepääsul põhinevate teenuste pakkumisele ning ebaseaduslike seadmete kaubandusele ja nendega seotud teenustele. Seega kuulub konventsioon ühise kaubanduspoliitika kohaldamisalasse.
   Teises väites viitab hageja liidu välise ainupädevuse rikkumisele (ELTL artikli 2 lõige 1 ja artikli 3 lõiked 1 ja 2), kuivõrd nõukogu leidis, et konventsiooni sõlmimine ei ole liidu ainupädevuses, samas kui konventsioon kuulub ühise kaubanduspoliitika valdkonda või kui selle sõlmimine võib vähemalt mõjutada ühiseeskirju või muuta nende ulatust.
   
      (1)  ELT L 336, lk 1.